CELEX: 62021TN0322
Language: bg
Date: 2021-06-09 00:00:00
Title: Дело T-322/21: Жалба, подадена на 9 юни 2021 г. — TB/ENISA

16.8.2021   
            
            
               BG
            
            
               Официален вестник на Европейския съюз
            
            
               C 329/31
            
         
      Жалба, подадена на 9 юни 2021 г. — TB/ENISA
      (Дело T-322/21)
      (2021/C 329/41)
      Език на производството: английски
      
         Страни
      
      
         Жалбоподател: TB (представители: L. Levi и N. Flandin, адвокати)
      
         Ответник: Агенция на Европейския съюз за киберсигурност (ENISA)
      
         Искания
      
      Жалбоподателят моли Общия съд:
      
                  —
               
               
                  Да отмени имплицитното решение на изпълнителния директор на ENISA да не включи длъжностите началник на отдел „Политики“ и началник на отдел „Финанси и възлагане на обществени поръчки“ за вътрешна мобилност (наричано по-нататък „имплицитното решение“),
                  
                              —
                           
                           
                              Имплицитното решение е станало известно чрез:
                              
                                          —
                                       
                                       
                                          Административно известие 2020-11, представящо заключенията от диалога за вътрешна мобилност от 1 септември 2020 г., публикувано на 3 септември 2020 г. (наричани по-нататък „заключенията“), съгласно които три длъжности на началник на отдели, тоест по-конкретно отделите „Защитена инфраструктура и услуги“ (COD1), „Сигурност на данните и стандартизация“ (COD2) и „Оперативна сигурност“ (COD3) са били определени за вътрешна мобилност,
                                       
                                    
                                          —
                                       
                                       
                                          решенията от 5 август 2020 г., публикувани на уебсайта на ENISA, относно две вакантни работни места чрез конкурс на общо основание за длъжностите началник на отдел „Офис на изпълнителния директор“ и началник на отдел „Корпоративни услуги за подкрепа“.
                                       
                                    
                        
            
                  —
               
               
                  доколкото е необходимо, да отмени заключенията и решенията от 5 август 2020 г.,
               
            
                  —
               
               
                  доколкото е необходимо, да отмени решението на ответника от 3 март 2021 г., с което се отхвърля жалбата по административен ред на жалбоподателя срещу имплицитното решение, заключенията и решенията от 5 август 2020 г.,
               
            
                  —
               
               
                  осъди ответника да заплати съдебните разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата си.
      
                  1.
               
               
                  С първото основание се изтъква липсата на прозрачност, нарушение на принципа на правна сигурност, явна грешка в преценката и нарушение на принцип 6 от Решение № 2020/5 на Управителния съвет.
               
            
                  2.
               
               
                  С второто основание се изтъква липсата на мотиви.
               
            
                  3.
               
               
                  С третото основание се изтъква нарушение на Приложение 1 към Административното известие.
               
            
                  4.
               
               
                  С четвъртото основание се изтъква нарушение на принципи 7 и 8 от Решение № 2020/5 на Управителния съвет, нарушение на принципа на добра администрация и на член 41 от Хартата на основните права на ЕС и нарушение на задължението за полагане на грижа.